./data/phi0474/phi010/phi0474.phi010.perseus-lat2.xml
M. Tullius Cicero
tum vero illa egregia ac				praeclara mater palam exsultare laetitia, triumphare gaudio coepit, victrix filiae non				libidinis; diutius				suspicionibus obscuris laedi famam suam noluit; lectum illum genialem quem biennio				ante filiae suae nubenti straverat, in eadem domo sibi ornari et sterni expulsa				atque exturbata filia iubet  nubit genero socrus nullis auspicibus,				nullis auctoribus, funestis ominibus omnium